open-index/open-wikipedia-markdown huggingface dataset:
Ντον Χάου

Ο **Ντόναλντ** («**Ντον**») **Χάου** (12 Οκτωβρίου 1935 – 23 Δεκεμβρίου 2015) ήταν Άγγλος διεθνής (23 συμμετοχές από το 1957 έως το 1959) ποδοσφαιριστής, μάνατζερ, σχολιαστής αγώνωνκαι προπονητής.

Γεννήθηκε στο Σπρίνγκφιλντ του Γουλβερχάμπτον και σπούδασε στο Κολέγιο *Saint Peter*. Το Δεκέμβριο του 1950 γράφτηκε στους ερασιτέχνες της Ουέστ Μπρόμγουιτς Άλμπιον, για να ξεκινήσει επαγγελματική καριέρα ως δεξιός οπισθοφύλακας, δύο χρόνια μετά (1952). Έμεινε στην ομάδα αυτή έως και την περίοδο 1963-64 και πήρε μέρος σε 342 αγώνες, επιτυγχάνοντας 17 τέρματα. Πήρε ακόμη μέρος (με την Εθνική Ομάδα της Αγγλίας) στο Παγκόσμιο Κύπελλο Ποδοσφαίρου του 1958.

Ακολούθως και για τη διετία 1965 – 1966, έπαιξε με τα χρώματα της Άρσεναλ (70 αγώνες, 1 γκολ), τερματίζοντας την καριέρα του ως αθλητής. Σαν προπονητής, εργάστηκε για λογαριασμό των συλλόγων Μπρόμγουιτς (1971-1975), Γαλατά Σαράι (1975-1976), Άρσεναλ (1983-1986), Κουίνς Παρκ Ρέιντζερς (1989-1991) και Κόβεντρι Σίτι (1992). Το 1981 ήταν μέλος του προπονητικού τιμ της Εθνικής Αγγλίας, υπό το Ρον Γκρίνγουντ και αργότερα το Μπόμπι Ρόμπσον, ενώ το διάστημα 1994 – 1996 υπήρξε βοηθός του Τέρι Βένεϊμπλς.

Το 2004 ανακηρύχτηκε ως ένας από τους 16 σπουδαιότερους παίκτες της Μπρόμγουιτς όλων των εποχών, μετά από μία σφυγμομέτρηση που πραγματοποιήθηκε στο πλαίσιο του επίσημου εορτασμού για τη συμπλήρωση 125 ετών από την ίδρυση του σωματείου.

## Παραπομπές


## Πηγές
* «Το Βήμα»: «Απεβίωσε ο Άγγλος παλαίμαχος ποδοσφαιριστής και προπονητής, Ντον Χάου» Ανακτήθηκε στις 23/1/2020

## Εξωτερικοί σύνδεσμοι
* 

Κατηγορία:Άγγλοι ποδοσφαιριστές
Κατηγορία:Άγγλοι προπονητές ποδοσφαίρου
Χουάν Χοσέ Περέα

Ο **Χουάν Χοσέ Περέα** είναι Κολομβιανός ποδοσφαιριστής που αγωνίζεται ως επιθετικός για την Ζυρίχη.

## Καριέρα
Ο Περέα έκανε τα πρώτα του ποδοσφαιρικά βήματα στις ακαδημίες της Πόρτο. Βοήθησε την ομάδα του στην κατάκτηση του ΟΥΕΦΑ Γιουθ Λίγκ τη σεζόν 2018-19.

### Παναθηναϊκός
Τον Αύγουστο του 2019, ο Περέα υπέγραψε διετές επαγγελματικό συμβόλαιο στον Παναθηναϊκό. Έκανε το ντεμπούτο του στις 31 Αυγούστου 2019, σε μία ήττα της ομάδας του με 1-3 από τον ΟΦΗ. Σημείωσε το πρώτο του τέρμα με την φανέλα του Παναθηναϊκού στις 10 Νοεμβρίου 2019, σε μία εντός έδρας επικράτηση της ομάδας του με 3-2 επί της ΑΕΚ. Συνολικά κατά την θητεία του στον αθηναϊκό σύλλογο, μέτρησε 3 γκολ σε 28 συμμετοχές. 

#### Βόλος (δανεισμός)
Το καλοκαίρι του 2020, ο Κολομβιανός επιθετικός υπέγραψε στον Βόλο ως δανεικός από τον Παναθηναϊκό για έναν χρόνο. Στις 9 Δεκεμβρίου του 2020, πέτυχε το πρώτο του γκολ με την ομάδα της Μαγνησίας στο γήπεδο "Θεόδωρος Κολοκοτρώνης" απέναντι στον Αστέρα Τρίπολης στις καθυστερήσεις. Συνολικά μέτρησε με την ομάδα του Βόλου 3 γκολ σε 31 συμμετοχές.  

### ΠΑΣ Γιάννινα
Τον Ιούλιο του 2021, ο Περέα υπέγραψε 3ετές συμβόλαιο με τον ΠΑΣ Γιάννινα ο οποίος έδωσε 100 χιλιάρικα για την απόκτηση του. Συνολικά με την ομάδα του ΠΑΣ Γιάννινα, κατάφερε να σημειώσει 10 γκολ σε 33 συμμετοχές.

### Στουτγκάρδη

Τον Ιούλιο του 2022 υπέγραψε 4ετές συμβόλαιο με την ομάδα της Στουτγκάρδης, ως μεταγραφή από τον ΠΑΣ Γιάννινα έναντι του ποσού των  2,4 εκατ. ευρώ, συν 500.000 ευρώ σε μπόνους συμμετοχών και στόχων. Το 20% της μεταγραφής μπήκε στα «ταμεία» του Παναθηναϊκού που διατηρούσε ποσοστό μεταπώλησης ύψους 20%.
#### Χάνσα Ρόστοκ (δανεισμός)
Στις 4 Αυγούστου 2023, ο Περέα μετακόμισε στην δεύτερη κατηγορία της Γερμανίας για λογαριασμό της Χάνσα Ρόστοκ, στην οποία εντάχθηκε με την μορφή δανεισμού.

### Ζυρίχη
Στις 24 Ιουνίου 2024, παραχωρήθηκε δανεικός στην ελβετική Ζυρίχη με οψιόν αγοράς.

Στις 26 Ιουλίου 2025, η Ζυρίχη ανακοίνωσε την ενεργοποίηση της οψιόν εξαγοράς του Περέα, ο οποίος υπέγραψε μονοετές συμβόλαιο με τον ελβετικό σύλλογο, με οψιόν ανανέωσης για άλλα δύο χρόνια.

## Διακρίσεις
**Ακαδημία Πόρτο**
* ΟΥΕΦΑ Γιουθ Λιγκ: 2018-19
**Ατομικές**
* Καλύτερος παίκτης της σεζόν για τον ΠΑΣ Γιάννινα: 2021-22
## Παραπομπές


Κατηγορία:Κολομβιανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές ΦΚ Χάνσα Ρόστοκ
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές ΦΚ Ζυρίχη
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ξένοι ποδοσφαιριστές στην Ελβετία
Μακρυνόρος

Η ελληνική ονομασία **Μακρυνόρος** μπορεί να αναφέρεται σε κάποιο από τα παρακάτω βουνά:

* Μακρυνόρος, όρος της Ηπείρου και Δυτικής Ελλάδας που καταλήγει στην βορειοανατολική Αιτωλοακαρνανία.
* Μακρυνόρος ή *Μακρύορο*, όρος της Αιτωλοακαρνανίας στην Ναυπακτία.
Μαργαρίτα Σοφία της Αυστρίας

Η **Mαργαρίτα Σοφία** (γερμ. *Margaret Sophia von Habsburg-Lorraine*, 13 Μαΐου 1870 - 24 Αυγούστου 1902) του Οίκου των Αψβούργων-Λωρραίνης ήταν αρχιδούκισσα της Αυστρίας και με τον γάμο της έγινε δούκισσα της Βυρτεμβέργης.

## Βιογραφία
Η *Μαργαρίτα Σοφία Μαρία Αννουντσιάτα Θηρεσία Καρολίνα Λουίζα Ιωσηφίνα Ιωάννα* γεννήθηκε το 1870 στο Κάστρο Άρστεττεν της Κάτω Αυστρίας. Ήταν το τέταρτο παιδί και η μοναχοκόρη του Καρόλου Λουδοβίκου της Αυστρίας και της Μαρίας Αννουντσιάτας των Βουρβόνων-Ισπανίας, κόρης του Φερδινάνδου Β΄ των Δύο Σικελιών. Έλαβε το όνομά της προς τιμής της πρώτης και πρόωρα αποθανούσας συζύγου του πατέρα της, Μαργαρίτας της Σαξονίας.

Το 1871 η μητέρα της πέθανε και δύο χρόνια αργότερα ο πατέρας της παντρεύτηκε τη Μαρία Θηρεσία των Αβίς-Μπραγκάνσα, κόρη του Μιχαήλ της Πορτογαλίας, με την οποία απέκτησε δύο παιδιά.

Ήταν πριγκίπισσα-ηγουμένη του Αυτοκρατορικού και Βασιλικού Ινστιτούτου Ευγενών Κυριών στο Κάστρο της Πράγας.

Το 1893 παντρεύτηκε το δούκα Αλβέρτο, μεγαλύτερο γιο του Φιλίππου της Βυρτεμβέργης και της Μαρίας Θηρεσίας της Αυστρίας, στη Βιέννη. Απέκτησαν επτά παιδιά.

Πέθανε το 1902 στο Γκμούντεν της Αυστρίας σε ηλικία 32 ετών.

## Οικογένεια
Παντρεύτηκε το 1893 τον Αλβέρτο της Βυρτεμβέργης και είχε τέκνα:
* Φίλιππος Αλβέρτος (1893 - 1975), τιτουλάριος Βασιλιάς & Δούκας της Βυρτεμβέργης.
* *Αλβέρτος Ευγένιος* Μαρία Φίλιππος Κάρολος Ιωσήφ Φορτουνάτος (1895 - 1954), Πρίγκιπας της Βυρτεμβέργης, νυμφεύτηκε την Ελπίδα της Βουλγαρίας.
* Κάρολος Αλέξανδρος (1896 - 1964), Πρίγκιπας της Βυρτεμβέργης, μετέπειτα Βενεδικτίνος μοναχός.
* Μαρία *Αμαλία* Ασσούντα (1897 - 1923), αρραβωνιάστηκε το Γεώργιο της Σαξονίας.
* Μαρία *Θηρεσία* Μαργαρίτα (1898 - 1928), μοναχή.
*Μαρία Ελισάβετ (1899 - 1900).
* *Μαργαρίτα Μαρία* Αννουντσιάτα Βενεδίκτη (1902 - 1945).

## Πρόγονοι




## Πηγές
* Finestone, Jeffrey (1983). *The Last Courts of Europe*. New York: Greenwich House.

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Δούκισσες της Βυρτεμβέργης
Κατηγορία:Πριγκίπισσες της Αυστρίας
Ελισάβετ Αμαλία της Αυστρίας

Η **Ελισάβετ Αμαλία** (γερμ. *Elisabeth Amalie von Habsburg-Lorraine*, 7 Ιουλίου 1878 - 13 Μαΐου 1960) του Οίκου των Αψβούργων-Λωρραίνης ήταν αρχιδούκισσα της Αυστρίας και με το γάμο της έγινε πριγκίπισσα διαδόχου του Λίχτενσταϊν.

## Βιογραφία
Η *Ελισάβετ Αμαλία Ευγενία Μαρία Θηρεσία Καρολίνα Λουίζα Ιωσηφίνα* γεννήθηκε στο Ράιχεναου αν ντερ Ραξ της Αυστρίας και ήταν το δεύτερο παιδί και η δεύτερη κόρη του Καρόλου Λουδοβίκου της Αυστρίας και της Μαρίας Θηρεσίας, κόρης του Μιχαήλ Α΄ της Πορτογαλίας. Ήταν ανιψιά του Φραγκίσκου Ιωσήφ της Αυστρίας και είχε μία μεγαλύτερη αδελφή, τη Μαρία Αννουντσιάτα, και τέσσερα ετεροθαλή αδέλφια, μεταξύ των οποίων τον Φραγκίσκο Φερδινάνδο (δολοφονήθηκε το 1914 στο Σαράγεβο) και τον Όθωνα, πατέρα του Καρόλου, τελευταίου αυτοκράτορα της Αυστρίας.

Το 1903 παντρεύτηκε τον Αλοΰσιο, Διάδοχο του Λίχτενσταϊν, στη Βιέννη. Αρχικά, θεωρήθηκε ότι ο μνηστήρας της ήταν κατώτερης θέσης από την ίδια, αλλά ο θείος της, αυτοκράτορας Φραγκίσκος Ιωσήφ, παρευρέθηκε στο γάμο με τον σκοπό να ανατρέψει αυτήν την πεποίθηση και να θεωρήσει τον Οίκο του Λίχτενσταϊν ισότιμο βασιλικό οίκο. Μετά το γάμο τους το ζεύγος ζούσε σε διάφορα κάστρα στην Αυστρία.

Ήταν ενθουσιώδης οδηγός και είχε στην κατοχή της 31 αυτοκίνητα, μετατρέποντας τους στάβλους του Κάστρου Στουλβάισσενμπουργκ στην Ουγγαρία σε γκαράζ. Παρόλα αυτά, κρατούσε το χόμπυ της κρυφό από τους κατοίκους και μελετούσε για τα αυτοκίνητα.

Το 1923 ο σύζυγός της αποποιήθηκε των δικαιωμάτων του υπέρ του μεγαλύτερου γιού τους, Φραγκίσκου Ιωσήφ, που διαδέχθηκε τον πατέρα της ως *Φραγκίσκος Ιωσήφ Β΄ του Λίχτενσταϊν*. Ο Αλοΰσιος πέθανε το 1955. 

Απεβίωσε το 1960 σε ηλικία 81 ετών στο Βαντούζ. Ενταφιάστηκε στον Καθεδρικό Ναό του Αγίου Φλωρίνου στο Βαντούζ.

## Οικογένεια
Παντρεύτηκε το 1903 τον Αλοΰσιο του Λίχτενσταϊν και είχε οκτώ τέκνα:
* Φραγκίσκος Ιωσήφ Β΄ (1906 - 1989), Πρίγκιπας του Λίχτενσταϊν.
* Μαρία Θηρεσία (1908 - 1973), παντρεύτηκε τον Άρτουρ Στράσβιτς φον Γκρος-Τσάουσε ουντ Κάμινετς.
* Κάρολος Αλφρέδος (1910 - 1985), Πρίγκιπας του Λίχτενσταϊν.
* Γεώργιος Χάρτμαν (1911 - 1998), νυμφεύτηκε τη Μαρία Χριστίνα της Βυρτεμβέργης.
* Ούλριχ Δημήτριος (1913 - 1978).
* Μαρία Ερριέττα (1914 - 2011), παντρεύτηκε τον Πέτερ φον Ελτς, αλλιώς Φάουστ φον Στρόμπεργκ.
* Αλοΰσιος Ερρίκος (1917 - 1967).
* Ερρίκος Χάρτναϊτ (1920 - 1993), νυμφεύτηκε την κόμισσα  Αμαλί φον Ποντστάτσκυ.

## Πρόγονοι





## Πηγές
* Beattie, David (2004). *Liechtenstein: A Modern History*. I. B. Tauris. ISBN 1-85043-459-X.
* Hilty Ubersetzungen, Schaan (2000). *Principality of Liechtenstein: A Documentary Account*. Vaduz: Press and Information Office.
* Radziwill, Catherine (1916). *The Austrian Court From Within*. London: Cassel and Company, LTD. ISBN 1-4021-9370-X.

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
The End of the F***ing World

To ***The End of the F***ing World*** είναι βρετανική μαύρη κωμική-δραματική τηλεοπτική σειρά, βασισμένη στο μυθιστόρημα-κόμικ, με το ίδιο όνομα, του Τσαρλς Φόρσμαν. Η πρώτη σεζόν αποτελούνταν από οχτώ επεισόδια, τα οποία προβλήθηκαν, αρχής γενομένης, στις 24 Οκτωβρίου του 2017, από τον τηλεοπτικό σταθμό Channel 4, στο Ηνωμένο Βασίλειο. Αργότερα κυκλοφόρησαν και στη διαδικτυακή πλατφόρμα του καναλίου, All 4. Στις 5 Ιανουαρίου του 2018, η σειρά κυκλοφόρησε παγκόσμια, μέσω της πλατφόρμας Netflix. Στη σειρά πρωταγωνιστούν οι Άλεξ Λόθερ και Τζέσικα Μπάρντεν, με τον πρώτο να παίζει έναν 17χρονο, ο οποίος θεωρεί ότι είναι ψυχοπαθής, και τη δεύτερη να ερμηνεύει την Alyssa, συμμαθήτρια του πρώτου, η οποία βλέπει τον James, ως τρόπο διαφυγής από την οικογένεια της. Μεταξύ άλλων, σε δευτερεύοντες ρόλους, εμφανίζονται οι Τζέμα Γουέλαν, Γούνμι Μοσάκου, Στιβ Όραμ, Κριστίν Μπότομλι, Νάβιν Τσόντρι, Μπάρι Γουόρντ και Ναόμι Άκι.

Η σειρά, όπως προαναφέρθηκε, είναι βασισμένη σε κόμικς του Φόρσμαν, το *The End of the Fucking World*, το οποίο έγινε βιβλίο το 2013. Ο Τζόναθαν Έντγουισλ, δημιουργός της σειράς, επικοινώνησε με τον Φόρσμαν και δημιούργησε μία ταινία μικρού μήκους το 2014. Παρόλα αυτά, τον Απρίλιο του 2017, ξεκίνησαν τα γυρίσματα της πρώτης σεζόν. Το σενάριο το ανέλαβε η Τσάρλι Κόβελ, ενώ τα επεισόδια σκηνοθετήθηκαν από τον Έντγουισλ και τη Λούσι Τσέρνιακ. Τον Αύγουστο του 2018, η σειρά ανανέωσε για δεύτερη σεζόν, η οποία έκανε πρεμιέρα στο Channel 4, στις 4 Νοεμβρίου του ίδιου έτους. Κατόπιν συνέβη ό,τι και στην πρώτη σεζόν, με την πλατφόρμα του καναλίου All 4 να τα ανεβάζει και ύστερα το Netflix να τη διανέμει παγκοσμίως. Πριν καν την κυκλοφορία της δεύτερης σεζόν, η Κόβελ είπε, ότι δεν θέλει να συμμετάχει σε μία πιθανή τρίτη σεζόν. 

Η τηλεοπτική σειρά από τη στιγμή της κυκλοφορίας της απέσπασε θετικές κριτικές ιδιαίτερα για το σενάριο της, την παραγωγή της και τα θέματά της. Επίσης, επαινέθηκαν και οι δύο πρωταγωνιστές για τις ερμηνείες τους. Το 2018, υπήρξε υποψήφια στα British Television Academy Rewards στην κατηγορία Καλύτερη Δραματική Σειρά.  Το 2019, κέρδισε βραβείο από τα Peabody Awards.

## Παραπομπές


## Εξωτερικοί σύνδεσμοι
* 

Κατηγορία:Βρετανικές τηλεοπτικές σειρές
Κατηγορία:Τηλεοπτικές σειρές Netflix
Σόρβος η οικιακή

Η **Σόρβος η οικιακή**  (Sorbus domestica) είναι δέντρο ύψους 10-20 μ. Ξηρόφλοιο με πολυάριθμες επιμήκεις και οριζόντιες σχισμές, απολεπίζεται σε μικρά λέπια. Είναι απαιτητικότερο είδος αναπτύσσεται σε βαθιά, νωπά και πλούσια σε θρεπτικές ουσίες εδάφη. Είναι φωτόφιλο, με μεγάλες απαιτήσεις σε θερμότητα σε σχεση με την (*S. aucuparia* L.) σε μικρή ηλικία ανθεκτικό στην σκιά. Το είδος το συναντάμε στην μέση και νότια Ευρώπη, την Β. Αφρική και Μικρά Ασία. Στην Ελλάδα την βρίσκουμε σε όλη την χώρα σε δάση η καλλιεργούμενη.

## Παραπομπές


Κατηγορία:Αμυγδαλοειδή
Κατηγορία:Βρώσιμα φυτά
Κατηγορία:Ελληνική χλωρίδα
Μαργαρίτα της Σαξονίας

Η **Μαργαρίτα** (γερμ. *Margaretha von Sachsen*, *Herzogin zu Sachsen,* 24 Μαΐου 1840 - 15 Σεπτεμβρίου 1858) του Οίκου των Βέττιν ήταν πριγκίπισσα της Σαξονίας και με το γάμο της έγινε αρχιδούκισσα της Αυστρίας.

## Βιογραφία
Η *Μαργαρίτα Καρολίνα Φρειδερίκη Καικιλία Αυγούστα Αμαλία Ιωσηφίνα Ελισάβετ Μαρία Ιωάννα* ήταν το όγδοο παιδί και η πέμπτη κόρη του Ιωάννη της Σαξονίας και της Αμαλίας Αυγούστας των Βίττελσμπαχ, κόρης του Μαξιμιλιανού Α΄ Ιωσήφ της Βαυαρίας.

### Γάμος
Κατά την εφηβεία της αλληλογραφούσε με τον πρώτο εξάδελφό της, Κάρολο Λουδοβίκο της Αυστρίας, και ο γάμος τους ήταν αρκετά πιθανός. Ο αδελφός του Καρόλου Λουδοβίκου, αυτοκράτορας Φραγκίσκος Ιωσήφ, τον είχε ορίσει κυβερνήτη του Τυρόλο. Παντρεύτηκαν το 1856 στη Δρέσδη.Μετά την γαμήλια τελετή το ζεύγος μετακόμισε στο Ίννσμπρουκ. Ο γάμος δε θεωρήθηκε ευτυχισμένος και το ζεύγος δεν απέκτησε παιδιά. 

### Θάνατος
Μετά τη γέννηση του ανιψιού της και διαδόχου της Αυστρίας, Ροδόλφου, ταξίδεψαν στη Λομβαρδία στη Βόρεια Ιταλίας, της οποίας κυβερνήτης ήταν ο αδελφός του Καρόλου Λουδοβίκου, Μαξιμιλιανός. Κατά τη διαμονή τους στη Βασιλική Βίλλα της Μόντσα αρρώστησε βαριά με τυφοειδή πυρετό. Πέθανε εκεί σε ηλικία 18 ετών. Μία εβδομάδα μετά, η σορός της μεταφέρθηκε στη Βιέννη όπου ετάφη στην Αυτοκρατορική Κρύπτη, ενώ η καρδιά της ενταφιάστηκε στο Ίννσμπρουκ.

Μετά το θάνατό της ο Κάρολος Λουδοβίκος ήταν συγκλονισμένος και θέλησε να γίνει μοναχός. Μετά από επίσκεψή του στη Ρώμη, μεταπείστηκε από τον Πάπα Πίο Θ΄ και αποφάσισε να επιστρέψει στα καθήκοντά του. Παντρεύτηκε άλλες δύο φορές, απέκτησε έξι παιδιά και ονόμασε τη μεγαλύτερη κόρη του "*Μαργαρίτα*" προς τιμήν της πρώτης συζύγου του. Πέθανε από τύφο το 1896.

## Οικογένεια
Παντρεύτηκε τον Κάρολο Λουδοβίκο, Αρχιδούκα της Αυστρίας το 1856. Δεν απέκτησαν τέκνα.

## Πηγές
*  Darryl Lundy (28 Jan 2009). "Margarete Karoline Prinzessin von Sachsen". *ThePeerage.com*. Retrieved 2009-05-26.
* Paul Theroff. "SAXONY". *Paul Theroff's Royal Genealogy Site*. Retrieved 2009-05-26.

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Αυστρίας
Μαρία Ανουνσιάτα των Βουρβόνων-Δύο Σικελιών

Η **Μαρία Αννουντσιάτα** (γαλλ. *Maria Annunziata di Borbone-Due Sicilie*, 24 Μαρτίου 1843 - 4 Μαΐου 1871) του Οίκου των Βουρβόνων-Δύο Σικελιών ήταν πριγκίπισσα των Δύο Σικελιών και με τον γάμο της έγινε αρχιδούκισσα της Αυστρίας.

## Βιογραφία
Η *Μαρία Ευαγγελία Ισαβέλλα Φιλουμένη Σεβαστή* ήταν το τέταρτο παιδί και η πρώτη κόρη του Φερδινάνδου Β΄ των Δύο Σικελιών και της Μαρίας Θηρεσίας των Αψβούργων-Λωρραίνης, κόρης του Καρόλου της Αυστρίας, Δούκα του Τέσσεν.

## Οικογένεια
Παντρεύτηκε το 1862 τον Κάρολο Λουδοβίκο της Αυστρίας και είχε τέσσερα τέκνα:
* Φραγκίσκος Φερδινάνδος (1863 - 1914), διάδοχος, Αρχιδούκας της Αυστρίας.
* Όθων Φραγκίσκος Ιωσήφ (1865 - 1906), Αρχιδούκας της Αυστρίας. Γιος του ήταν ο:
** Κάρολος (1887 - 1922), Αυτοκράτορας της Αυστρίας και Βασιλιάς της Ουγγαρίας, & Βοημίας.
* Φερδινάνδος Κάρολος (1868 - 1915), Αρχιδούκας της Αυστρίας.
* Μαργαρίτα Σοφία (1870 - 1902), παντρεύτηκε τον Αλβέρτο της Βυρτεμβέργης.

## Πρόγονοι



## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 94.

## Παραπομπές


Κατηγορία:Οίκος των Βουρβόνων-Δύο Σικελιών
Κατηγορία:Πριγκίπισσες της Αυστρίας
Κατηγορία:Πριγκίπισσες των Βουρβόνων-Δύο Σικελιών
Ελεάζαρ (αποσαφήνιση)

Το όνομα Ελεάζαρ μπορεί να αναφέρεται σε:

* Ελεάζαρ, Βιβλικό πρόσωπο και απόγονος του βασιλέα Δαβίδ.
* Ελεάζαρ Αβαράν, συμμετείχε στην εξέγερση των Μακκαβαίων εναντίον των Σελευκιδών.
* Ελεάζαρ, ο γιος του Σίμωνα, ηγέτης της παράταξης των φιλοπόλεμων Ζηλωτών κατά τον Πρώτο Ιουδαϊκό πόλεμο.
* Ελεάζαρ, ο γιος του Δειναίου, ηγέτης της παράταξης των Ζηλωτών κατά το 35 μ.Χ.
Μαρία Ιμμακουλάτα των Βουρβόνων-Δύο Σικελιών (1844-1899)

Η **Μαρία Ιμμακουλάτα** (ιταλ. *Maria Immacolata di Borbone delle Due Sicilie*, 14 Απριλίου 1844 - 18 Φεβρουαρίου 1899) από τον Οίκο των Βουρβόνων-Δύο Σικελιών ήταν πριγκίπισσα των Δύο Σικελιών και με τον γάμο της έγινε αρχιδούκισσα της Αυστρίας και πριγκίπισσα της Τοσκάνης.

## Βιογραφία
Η *Μαρία της Αμώμου Συλλήψεως Κλημεντίνη* ήταν το πέμπτο παιδί και η δεύτερη κόρη του Φερδινάνδου Β΄ των Δύο Σικελιών και της Μαρίας Θηρεσίας των Αψβούργων-Λωρραίνης, κόρης του Καρόλου της Αυστρίας, Δούκα του Τέσσεν.

## Οικογένεια
Παντρεύτηκε τον εξάδελφό της, Κάρολο Σαλβάτορ της Αυστρίας, Πρίγκιπα της Τοσκάνης, και είχε τέκνα:
* Μαρία Θηρεσία (1862 - 1933), παντρεύτηκε τον 2ο εξάδελφο του πατέρα της, Κάρολο Στέφανο της Αυστρίας, του κλάδου Αψβούργων-Λωρραίνης-Τέσσεν.
* Λεοπόλδος Σαλβάτορ (1863 - 1931), Αρχιδούκας της Αυστρίας.
* Φραγκίσκος Σαλβάτορ (1866 - 1939), Αρχιδούκας της Αυστρίας.
* Καρολίνα Μαρία (1869 - 1945), παντρεύτηκε τον Αύγουστο Λεοπόλδο της Σαξονίας-Κοβουργου & Γκότα.
* *Αλβέρτος Σαλβάτορ* Μαρία Ιωσήφ Φερδινάνδος Κάρολος Αντώνιος Ιωάννης Ιαβέρης Κλήμης Ρωμανός (1871 - 1896).
**Μαρία Αντωνία* Ιμμακουλάτα Ιωσηφίνα Φερδινάνδη Θηρεσία Λεοπολδίνη Φραγκίσκη Καρολίνα Ισαβέλλα Ιανουαρία Λουίζα Χριστίνα Απολλωνία (1874 - 1891).
* Μαρία Ιμμακουλάτα (1878 - 1968), παντρεύτηκε τον Ροβέρτο της Βυρτεμβέργης.
* *Ραϊνέριος* Σαλβάτορ (1880 - 1889).
* *Ερριέττα* Μαρία (1884 - 1886).
* Φερδινάνδος Σαλβάτορ (1888 - 1891).

## Πρόγονοι



## Πηγές
* Darryl Lundy (10 May 2003). "Marie Immaculee di Borbone, Principessa di Borbone delle Due Sicilie". *ThePeerage.com*. Retrieved 2011-07-22.

## Παραπομπές


Κατηγορία:Οίκος των Βουρβόνων-Δύο Σικελιών
Κατηγορία:Πριγκίπισσες της Αυστρίας
Κατηγορία:Πριγκίπισσες των Βουρβόνων-Δύο Σικελιών
Μαρία Θηρεσία της Πορτογαλίας

Η **Μαρία Θηρεσία** (πορτογαλ. *Maria Theresa de Bragança*, 24 Αυγούστου 1855 - 12 Φεβρουαρίου 1944) από τον Οίκο της Μπραγκάνσα ήταν πριγκίπισσα της Πορτογαλίας και με τον γάμο της έγινε αρχιδούκισσα της Αυστρίας.

## Βιογραφία
Η *Μαρία Θηρεσία της Αμώμου Συλλήψεως Φερδινάνδη Ευλαλία Λεοπολδίνη Αδελαΐδα Ισαβέλλα Καρολίνα Μιχαηλία Ραφαηλία Γαβριηλία Φραγκίσκη της Ασίζης και της Παυλίνα Γκονζάγκα Αγνή Σοφία Βαρθολομαία των Αγγέλων* ήταν η δεύτερη κόρη του Μιχαήλ Α΄ της Πορτογαλίας και της Αδελαΐδας, κόρης του Κωνσταντίνου του Λέβενσταϊν-Βέρτχαϊμ-Ρόζενμπεργκ.

## Οικογένεια
Παντρεύτηκε το 1873 τον Κάρολο Λουδοβίκο της Αυστρίας και είχε τέκνα:
* Μαρία Αννουντσιάτα (1876 - 1961), ηγουμένη στο Αββαείο της Θηρεσίας στο Χράντσανυ της Πράγας.
* Ελισάβετ Αμαλία (1878 - 1960), παντρεύτηκε τον Αλοϋσιο του Λίχτενσταϊν.

## Πρόγονοι


## Πηγές
* Radziwill, Catherine (1916). *The Austrian Court From Within*. Cassell and Company.

## Παραπομπές


Κατηγορία:Οίκος της Μπραγκάνσα
Κατηγορία:Πριγκίπισσες της Αυστρίας
Κατηγορία:Ινφάντας της Πορτογαλίας
The Wolf and the Lion

To "**The Wolf and the Lion**" είναι το πέμπτο επεισόδιο της πρώτης σεζόν της μεσαιωνικής - φανταστικής τηλεοπτικής σειράς του HBO, *[[Game of Thrones]]*, το οποίο προβλήθηκε για πρώτη φορά στις 15 Μαΐου του 2011. Το σενάριο του επεισοδίου γράφτηκε από τους δημιουργούς της σειράς Ντέιβιντ Μπένιοφ και Ντ. Μπ. Γουάις και σκηνοθετήθηκε από τον Μπράιαν Κερκ. 

Η πλοκή του επεισοδίου περιστρέφεται γύρω από τον Eddard Stark και της έρευνες του, σχετικά με τον θάνατο του προηγούμενου «Hand». Η έρευνες σχετικά με αυτό φτάνουν σε ένα τέλος, μετά τις αποκαλύψεις περί σκευωριών για εξουσία. Στο ενδυάμεσο, μεγάλο γεγονός του επεισοδίου είναι η σύλληψη του Tyrion Lannister από την Catalyn Stark. Ο τίτλος του επεισοδίου αναφέρεται στα εμβλήματα των δύο οίκων των Lannister  και των Stark, όπου οι πρώτου έχουν ως έμβλημα ένα λιοντάρι και οι δεύτεροι έναν λύκο, προμηνύοντας έναν πιθανό πόλεμο μεταξύ τους. 

Το επεισόδιο γενικά απέσπασε θετικές κριτικές, από τους κριτικούς, κυρίως για την πλοκή του, αλλά και τις ερμηνείες του, ενώ του πιστώθηκε ότι ήταν το καλύτερο επεισόδιο της σειράς, μέχρι εκείνη τη φάση. Στην πρώτη του προβολή στις Ηνωμένες Πολιτείες, κατάφερε να φτάσει σε υψηλούς αριθμούς τηλεθέασης, ξεπενρώντας τους 2,5 εκατομμύρια θεατές. Επίσης, το επεισόδιο υπήρξε υποψήφια στα Primetime Creative Arts Emmy Awards, στην κατηγορία Outstanding Stunt Coordination, για τη δουλειά του Πολ Τζένινγκς.

## Παραπομπές


## Εξωτερικοί σύνδεσμοι
* "The Wolf and the Lion"  at HBO

Κατηγορία:Game of Thrones (επεισόδια)
Μαρία Ανουντσιάτα της Αυστρίας

H **Μαρία Αννουντσιάτα** (γερμ. *Maria Annunciata*, 31 Ιουλίου 1876 - 8 Απριλίου 1961) από τον Οίκο των Αψβούργων-Λωρραίνης ήταν κόρη του Καρόλου Λουδοβίκου της Αυστρίας. Έγινε Πριγκίπισσα-Ηγουμένη στον βασιλικό και αυτοκρατορικό Θηρεσιανό Κολλέγιο Γυναικών.

## Βιογραφία
Η *Μαρία Ευαγγελία Αδελαΐδα Θηρεσία Μιχαηλία Καρολίνα Λουίζα Πία Ιγνατία* ήταν η πρώτη κόρη του Καρόλου Λουδοβίκου της Αυστρίας και της Μαρίας Θηρεσίας των Μπραγκάνσα, κόρης του Μιχαήλ Α΄ της Πορτογαλίας.

Έγινε Πριγκίπισσα-Ηγουμένη στο βασιλικό και αυτοκρατορικό Θηρεσιανό Κολλέγιο Γυναικών του Κάστρου της Πράγας από το 1894 ως το 1918.

## Πρόγονοι





## Πηγές
* "Czech Eccleastical". www.guide2womenleaders.com.

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Δημοκρατικό Προοδευτικό Κόμμα (Ταϊβάν)

Το **Δημοκρατικό Προοδευτικό Κόμμα** (**ΔΠΚ**) είναι ένα εθνικιστικό και φιλελεύθερο πολιτικό κόμμα της Ταϊβάν. Είναι το κυβερνών κόμμα της πλειοψηφίας και ελέγχει τόσο την προεδρία όσο και τη μονοθάλαμη Γιουάν.

Ιδρύθηκε το 1986 και είναι ένα από τα δύο μεγάλα κόμματα της Ταϊβάν, μαζί με το ιστορικά κυρίαρχο Κουομιντάνγκ. Παραδοσιακά έχει συνδεθεί με τα ανθρώπινα δικαιώματα, τον αντικομμουνισμό και την ταϊβανέζικη ταυτότητα. Η κάτοχος της προεδρίας και πρώην αρχηγός του ΔΠΚ, Τσάι Ινγκ Γουέν, είναι το δεύτερο μέλος του ΔΠΚ που κατέχει τη θέση.

Το ΔΠΚ είναι επί μακρόν μέλος της Διεθνούς των Φιλελευθέρων και ιδρυτικό μέλος του Συμβουλίου των Ασιατών Φιλελευθέρων και Δημοκρατών.

## Εκλογικά αποτελέσματα

### Προεδρικές εκλογές

### Βουλευτικές εκλογές

### Εκλογές Εθνοσυνέλευσης

## Παραπομπές


## Εξωτερικοί σύνδεσμοι
* 

Κατηγορία:Πολιτικά κόμματα στην Ταϊβάν
Πρόεδρος της Ταϊβάν

Ο **Πρόεδρος των Δημοκρατίας της Κίνας** ( ) είναι ο αρχηγός της κυβέρνησης και αρχηγός κράτους της Ταϊβάν. Είναι κοινά γνωστός ως **Πρόεδρος της Ταϊβάν**. Από το 1996 ο Πρόεδρος εκλέγεται από τον λαό με πλειοψηφικό σύστημα για θητεία 4 ετών και έχει δικαίωμα μόνο μία φορά να επανεκλεγεί. Η Τσάι Ινγκ Γουέν εξελέγη ως η πρώτη γυναίκα πρόεδρος στη χώρα τον Μάιο του 2016 και επανεξελέγη το 2020. Η κυβέρνηση και ο πρόεδρος της Δημοκρατίας της Κίνας μετέφεραν ξανά την έδρα τους στην Ταϊπέι το 1949 έπειτα από την ήττα στον Κινέζικο Εμφύλιο Πόλεμο. Ο Πρόεδρος εκλέγεται με δημοκρατικές διαδικασίες από το 1996.

## Πρόεδροι της Ταϊβάν

## Εν ζωή πρώην πρόεδροι
Σήμερα πρώην πρόεδροι που είναι εν ζωή είναι οι:

## Παραπομπές
Μαρία Ιωσηφίνα της Σαξονίας (1867-1944)

Η **Μαρία Ιωσηφίνα** (γερμ. *Maria Josepha von Sachsen*, 31 Μαΐου 1867 - 28 Μαΐου 1944) του Οίκου των Βέττιν ήταν πριγκίπισσα της Σαξονίας και με τον γάμο της έγινε αρχιδούκισσα της Αυστρίας.

## Βιογραφία
Η *Μαρία Ιωσηφίνα Λουίζα Φιλιππίνη Ελισάβετ Πία Αγγελική Μαργαρίτα* ήταν το πέμπτο παιδί και η τέταρτη κόρη του Γεωργίου της Σαξονίας και της Μαρίας Άννας της Σαξονίας-Κοβούργου & Γκότα, κόρης του Φερδινάνδου Β΄ της Πορτογαλίας.

## Οικογένεια
Παντρεύτηκε το 1886 τον Όθωνα Φραγκίσκο της Αυστρίας και είχε τέκνα:
* Κάρολος (1887 - 1922), ο τελευταίος Αυτοκράτορας της Αυστρίας και Βασιλιάς της Ουγγαρίας & Βοημίας.
* Μαξιμιλιανός Ευγένιος (1895 - 1952), Αρχιδούκας της Αυστρίας.

## Πρόγονοι



## Πηγές
* Robert Seydel: Die Seitensprünge der Habsburger. Ueberreuterverlag Wien, 2005

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Αυστρίας
Σταυροπόταμος Καστοριάς

Ο **Σταυροπόταμος** είναι ορεινό χωριό στην Περιφερειακή Ενότητα Καστοριάς με υψόμετρο 710 μέτρα.

## Γεωγραφία - Ιστορία
Ο Σταυροπόταμος βρίσκεται  προς τα όρια με την Περιφερειακή Ενότητα Κοζάνης και είναι κτισμένος στους νότιους πρόποδες του όρους Βίτσι (Βέρνο) και στην ανατολική πεδινή πλευρά της λίμνης της Καστοριάς. Απέχει 20 χλμ. Α.-ΒΑ. από την Καστοριά και 4 χλμ. Ν. από τον Μελισσότοπο. Νότια και ανατολικά του χωριού περνάει η επαρχιακή οδός Αμυνταίου - Καστοριάς. Ιστορικά συγκαταλέγεται στα χωριά της Πόπολης. Η παλιά ονομασία του είναι *Μπομπόκη* και έτσι αναφέρεται το 1918 στο ΦΕΚ 259Α - 29/12/1918 να προσαρτάται στην τότε κοινότητα Χολίστης. Το 1928 με το  ΦΕΚ 156Α - 08/08/1928 μετονομάστηκε σε *Μακροχώρι* και το 1929 με το ΦΕΚ 431Α - 12/12/1929 σε Σταυροπόταμος. Μαζί με τον Μελισσότοπο και τη Μονή Αγίων Αναργύρων αποτελούν την τοπική κοινότητα Μελισσότοπου που υπάγεται στη δημοτικής ενότητας Αγίων Αναργύρων του Δήμου Καστοριάς και σύμφωνα με την απογραφή 2011 έχει πληθυσμό 173 κατοίκους.

## Παραπομπές

 

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Κατάλογος προέδρων της Δημοκρατίας της Κίνας

Ακολουθεί ένας κατάλογος με τους προέδρους της Δημοκρατίας της Κίνας από το 1912 ως σήμερα. Το επίσημο κινέζικο όνομα του Προέδρου αλλάζει διαχρονικά.

Η Δημοκρατία της Κίνας πριν το 1949 ήλεγχε την Κίνα και τα υπεράκτια νησιά. Το φθινόπωρο του 1949 η κυβέρνηση της Δημοκρατίας της Κίνας υποχώρησε στην Ταϊβάν και τα γύρω νησιά ως αποτέλεσμα της κατάληψης της κινέζικης επικράτειας από την  Λαϊκή Δημοκρατία της Κίνας. Η έδρα της κυβέρνησης μεταφέρθηκε στην Ταϊπέι και διατηρήθηκε η αναγνώρισή της από τα Ηνωμένα Έθνη (ως τις 25 Οκτωβρίου 1971), τις Ηνωμένες Πολιτείες (ως την 1η Ιανουαρίου 1979) και από άλλες χώρες της Δύσης στα συμφραζόμενα του Ψυχρού Πολέμου. Η Δημοκρατία της Κίνας από το 1949, πλέον γνωστή ως Ταϊβάν, ελέγχει μόνο την Ταϊβάν και τα γύρω νησιά. Ο στρατιωτικός νόμος τερματίστηκε στην Ταϊβάν την δεκαετία του '80 και άμεσες εκλογές διεξήχθησαν το 1996.

## Κατάλογος
**Προσωρινή Κυβέρνηση:** 

**Κυβέρνηση Beiyang:** 


**Εθνικιστική προς Συνταγματική Κυβέρνηση:** 





## Σημειώσεις

## Εξωτερικοί σύνδεσμοι
* 

.01
Μαρία Άννα της Πορτογαλίας (1843-1884)

Η **Μαρία Άννα** (, 21 Αυγούστου 1843 - 5 Φεβρουαρίου 1884) του Οίκου της Σαξονίας-Κοβούργου-Γόθας ήταν πριγκίπισσα της Πορτογαλίας και με το γάμο της έγινε αρχιδούκισσα της Αυστρίας.

## Βιογραφία
Η *Μαρία Άννα Φερδινάνδη Λεοπολδίνη Μιχαηλία Γαβριηλία Ραφαηλία Καρλόττα Αντωνία Ιουλία Βικτωρία Πραξιδίκη Φραγκίσκη της Ασίζης* ήταν το πέμπτο παιδί και η δεύτερη (πρώτη επιβιώσασα) κόρη του Φερδινάνδου Β΄ και της Μαρίας Β΄ της Πορτογαλίας, κόρης του Πέτρου Δ΄ της Πορτογαλίας.

## Οικογένεια
Παντρεύτηκε το 1859 το Γεώργιο της Σαξονίας και είχε οκτώ τέκνα:
**Μαρία Ιωάννα* Αμαλία Φερδινάνδη Αντωνία Λουίζα Ιουλιανή (1860 - 1861).
**Ελισάβετ Αλβερτίνα* Καρολίνα Σιδωνία Φερδινάνδη Λεοπολδίνη Αντωνία Αυγούστα Κλημεντίνη (1862 - 1863).
*Ματθίλδη (1863 - 1933).
* Φρειδερίκος Αύγουστος Γ΄ (1865 - 1932), Βασιλιάς της Σαξονίας.
* Μαρία Ιωσηφίνα (1867 - 1944), παντρεύτηκε το δεύτερο εξάδελφό της, Όθωνα Φραγκίσκο Ιωσήφ της Αυστρίας.
* Ιωάννης Γεώργιος (1869 - 1938), Πρίγκιπας της Σαξονίας.
* Μαξιμιλιανός (1870 - 1951), Καθολικός ιερέας.
* Αλβέρτος (1875 - 1900), Πρίγκιπας της Σαξονίας.

### Γενεαλογία


## Παραπομπές


## Πηγές
*  
*  

Κατηγορία:Οίκος της Σαξονίας-Κοβούργου-Γόθας
Κατηγορία:Βασίλισσες της Σαξονίας
Κατηγορία:Διάδοχοι της Σαξονίας
Κατηγορία:Ινφάντας της Πορτογαλίας
Ντοριάνο Κόρτσταμ

Ο **Ντοριάνο Μάρβιν Κόρτσταμ** (*Doriano Marvin Kortstam*, γενν. 7 Ιουλίου 1994) είναι ποδοσφαιριστής από το Κουρασάο, γεννημένος στην Ολλανδία, ο οποίος αγωνίζεται ως κεντρικός αμυντικός για τον Πλατανιά. 

## Σταδιοδρομία σε συλλόγους
Στις 3 Σεπτεμβρίου 2014, υπέγραψε στον πρώτο του επαγγελματικό σύλλογο, με τη σλοβακική Ζέμπλιν Μιχαλόβτσε, από την οποία δόθηκε άμεσα με δανεισμό στην Σλάβοϊ Τρεμπίσοφ.

Στις 17 Αυγούστου 2015, εντάχθηκε στην Ρόντα ΓΚ, όπου σε δύο σεζόν αγωνίστηκε μόνο στην ομάδα U21.

Πραγματοποίησε το επαγγελματικό ντεμπούτο του στην Ίιρστε Ντιβίζι με την Αχίλλες '29 στις 6 Φεβρουαρίου 2017, σε έναν αγώνα εναντίον της ΦΚ Έιντχοφεν. 

Τη σεζόν 2017-18, αγωνίστηκε στην ΦΚ Έιντχοφεν. 

Στις 10 Αυγούστου 2019, εντάχθηκε στον Πλατανιά με ελεύθερη μεταγραφή. Στο τέλος της σεζόν 2019-20, αποχώρησε από την ομάδα, στην οποία επέστρεψε στις 23 Ιανουαρίου 2020.

## Διεθνής σταδιοδρομία
Ο Κόρτσταμ είναι διεθνής με την Εθνική Κουρασάο, με την οποία έχει αγωνιστεί στο Κύπελλο Καραϊβικής του 2017, στο οποίο το Κουρασάο κατέκτησε το χρυσό μετάλλιο, κερδίζοντας στον τελικό την Τζαμάικα με 2-1.   

## Διακρίσεις

### Διεθνής

; **Κουρασάο** 

* Κύπελλο Καραϊβικής: 2017 

## Παραπομπές


## Εξωτερικοί σύνδεσμοι
* Doriano Kortstam at WorldFootball.net
* 
* Προφίλ στο Transfermarkt.com
* Προφίλ στο footballleaguenews.gr

Κατηγορία:Ποδοσφαιριστές από το Κουρασάο
Κατηγορία:Ολλανδοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κουρασάο
Κατηγορία:Ποδοσφαιριστές ΦΚ Σλάβοϊ Τρεμπίσοφ
Κατηγορία:Ποδοσφαιριστές Αχίλλες '29
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές ΦΚ Έιντχοφεν
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2017
Άγιος Σωφρόνιος Βράτσης

Ο **Άγιος Σωφρόνιος της Βράτσης** υπήρξε ιερομόναχος και Επίσκοπος της πόλης Βράτσα της Βουλγαρίας και από τους πρωτεργάτες της βουλγαρικής εθνογένεσης. 

## Βιογραφικά στοιχεία
Ο Σωφρόνιος γεννήθηκε το 1739 στην πόλη Κότελ, στον Αίμο. Στα 23 χρόνια του χειροτονήθηκε μοναχός. Το 1762 γνώρισε τον Άγιο Παΐσιο της μονής Χιλανδαρίου του Αγίου Όρους, συγγραφέα της «*Ιστορίας των Σλαβοβουλγάρων*». Η γνωριμία τόσο με τον Παΐσιο όσο και με το συγγραφικό του έργο έμελλε να επηρεάσει βαθιά τον Σωφρόνιο, ο οποίος στο εξής μυείται στην ιδέα της βουλγαρικής εθνογένεσης και διαδίδει το βιβλίο αντγράφοντάς το. Μέσα στις εκκλησίες κηρύσσει σε απλή βουλγαρική γλώσσα και προσπαθεί να σταματήσεις τους εξισλαμισμούς των ομοδόξων του.

## Επίσκοπος Βράτσας
Στη θέση του επισκόπου Βράτσας χειροτονείται το 1794, σε μια ταραγμένη εποχή με συχνές ληστείες αλλά και επιδημικές κρίσεις, κυρίως πανώλης. Αφού πέρασε για ένα διάστημα κρυμμένος σε σπηλιές για να ξεφύγει κι από τους δύο προαναφερθέντες κινδύνους, φτάνει το 1803 στο Βουκουρέστι της Ρουμανίας, από όπου συνεχίζει το ιεραποστολικό του κήρυγμα. Εκδίδει το "Κυριακοδρόμιον", ένα συμπίλημα από κυριακάτικα κηρύγματα σε απλή καθομιλουμένη βουλγαρική γλώσσα (1806). Αργότερα εξέδωσε και την αυτοβιογραφία του. Κατόρθωσε να ιδρύσει στη Ρωσία Βουλγαρική Επιτροπή, η οποία μερίμνησε για τη δημιουργία ενός άτυπου βουλγαρικού επαναστατικού στρατού. Η πολυπόθητη ελευθερία των Βουλγάρων όμως θα επέλθει μισό περίπου αιώνα μετά τον θάνατό του στις 23 Σεπτεμβρίου του 1813, δηλαδή το 1878. Τα τελευταία χρόνια της ζωής του τα πέρασε ως ηγούμενος μονής στο Βουκουρέστι. Η μνήμη του τιμάται από την Ορθόδοξη Εκκλησία στις 23 Σεπτεμβρίου.

## Παραπομπές


Κατηγορία:Μοναχισμός
Κατηγορία:Εθνικισμός ανά χώρα
Κατηγορία:Βούλγαροι άγιοι
Κατηγορία:Βούλγαροι επίσκοποι
Κατηγορία:Μητροπολίτες Βράτζης
Αλέξανδρος Μάστορας

Ο **Αλέξανδρος Μάστορας** (1936-2004) ήταν Έλληνας γιατρός και Δήμαρχος Κερκυραίων, του οποίου η θητεία διακόπηκε από τον θάνατό του τον Ιανουάριο του 2004.

## Βιογραφία
Γεννήθηκε στους Οθωνούς, γιος του Σπυρίδωνα Μάστορα. Ίδρυσε τη Γενική Κλινική Κέρκυρας και υπηρέτησε ως διευθυντής της επί 25 χρόνια. Ήταν νυμφευμένος με την ιατρό μικροβιολόγο Ευγενία Μανιουδάκη και απέκτησαν τρία παιδιά, επίσης γιατρούς.

## Δήμαρχος
Ήταν για πρώτη φορά υποψήφιος στις δημοτικές εκλογές του 1998, φτάνοντας στον 2ο γύρο λαμβάνοντας 48,05% των ψήφων (ηττήθηκε από τον Χρύσανθο Σαρλή).
Εξελέγη στις εκλογές του 2002 με ποσοστό 50,23% στον 2ο γύρο έναντι 49,77 για τον Σωτήριο Μικάλεφ, και ορκίστηκε επίσημα δήμαρχος Κερκυραίων την 1η Ιανουαρίου 2003.

Πέθανε σε ηλικία 68 ετών από καρκίνο σε κλινική του Μιλάνου, στις 23 Ιανουαρίου 2004. Η ταφή του έγινε στους Οθωνούς.

## Παραπομπές


Κατηγορία:Δήμαρχοι Κέρκυρας
Μπιάνκα Μπερλινγκουέρ

Η **Μπιάνκα Μπερλινγκουέρ** (ιταλικά: Bianca Maria Berlinguer), (9 Δεκεμβρίου 1959) είναι Ιταλίδα δημοσιογράφος. Διατέλεσε διευθύντρια του ενημερωτικού δελτίου TG3 του Rai 3 από τον Οκτώβριο του 2009 έως τον Αύγουστο του 2016.
## Πρώτα χρόνια
Γεννήμενη στη Ρώμη το 1959, είναι το πρώτο από τα τέσσερα παιδιά του ιταλού πολιτικού και γραμματέα του Ιταλικού Κομμουνιστικού Κόμματος, Ενρίκο Μπερλινγκουέρ και της Λετίσιας Λορέντι.

Σπουδάσε λογοτεχνία και μετά από μια περίοδο μαθητείας στο Radiocorriere TV, άρχισε να εργάζεται στη εφημερίδα Il Messaggero στις αρχές της δεκαετίας του '80 και ταυτόχρονα εργάστηκε στη εκπομπή Mixer (1985) ως συντάκτρια, όπου και ύστερα έγινε μόνιμη στο ειδησεογραφικό προσωπικό του TG3. 
## Μετέπειτα σταδιοδρομία
Η Μπιάνκα Μπερλινγκουέρ ανέλαβε καθήκοντα διευθύντριας του TG3 στις 12 Οκτωβρίου του 2009.

Στις 24 Σεπτεμβρίου 2010 κέρδισε το βραβείο δημοσιογραφίας « L'isola che c'è », που απονέμεται σε 10 δημοσιογράφους με καταγωγή από τη Σαρδηνία που εργάζονται στη Ρώμη για τον έντυπο τύπο ή τη δημόσια ραδιοτηλεόραση.

Στις 24 Σεπτεμβρίου του 2011 κέρδισε το Premio Nazionale Alghero Donna di Letteratura e Giornalismo.

Μετά από μια διακοπή κάποιων μηνών συνέχισε να είναι επικεφαλής της βραδυνής έκδοσης του TG3 και να παρουσιάζει την εκπομπή "Linea Notte".

Παρέμεινε διευθύντρια του TG3 μέχρι τις 5 Αυγούστου του 2016, όπου και τη διαδέχθηκε ο Λούκα Μάτσα. Από τις 7 Νοεμβρίου 2016 έως και σήμερα παρουσιάζει την εκπομπή "Cartabianca" στο TG3.

## Παραπομπές

## Εξωτερικοί σύνδεσμοι
* Η 

 
Κατηγορία:Ιταλίδες δημοσιογράφοι
Κατηγορία:Ιταλίδες τηλεπαρουσιάστριες
Εθνική Πινακοθήκη του Ζε ντε Πομ

H **Εθνική Πινακοθήκη του Ζε ντε Πομ** (γαλλικά: Galerie nationale du Jeu de Paume) είναι ένα μουσείο σύγχρονης τέχνης αφιερωμένο στην εικόνα και τη φωτογραφία. Βρίσκεται στο 1ο διαμέρισμα του Παρισιού, στο βορειοδυτικό άκρο του κήπου του Κεραμεικού, δίπλα στην πλατεία Κονκόρντ.

## Ιστορικό
Το ορθογώνιο κτήριο, επιφάνειας 1.200 τετραγωνικών μέτρων, κατασκευάστηκε το 1861 κατά τη διάρκεια της βασιλείας του Ναπολέοντα Γ' ως αντίστοιχο του ήδη υπάρχοντος κτηρίου του πορτοκαλεώνα στο νοτιοδυτικό άκρο του κήπου, σήμερα  Μουσείο Ορανζερί.  Σχεδιάστηκε σαν χώρος για το δημοφιλές παιχνίδι της εποχής ζε ντε πομ, ένα παιχνίδι περίπου σαν το σύγχρονο τένις. Από το 1909 στο χώρο άρχισαν να διοργανώνονται εκθέσεις έργων τέχνης, όπως την έκθεση του 1909 «Εκατό πορτρέτα γυναικών από την έκθεση αγγλικής και γαλλικής σχολής του 18ου αιώνα».

Λειτουργώντας πρώτα ως επέκταση του Λούβρου και του μουσείου της Ορανζερί, έγινε ανεξάρτητος εκθεσιακός χώρος από το 1922, παρουσιάζοντας εκθέσεις με θέμα μια χώρα ή  έναν καλλιτέχνη, ως επί το πλείστον σύγχρονα ξένα έργα. Από το 1937, ο χώρος στράφηκε προς την αβάν γκαρντ με εκθέσεις που διοργάνωναν οι Ζαν Κασού, Ανρί Ματίς, Ζωρζ Μπρακ, Πικασό και Φερνάν Λεζέ.

Από το 1940 έως το 1944 το μουσείο χρησιμοποιήθηκε από τους Γερμανούς για να αποθηκεύουν έργα τέχνης που είχαν κατασχέσει και τα οποία περιελάμβαναν αριστουργήματα από τις συλλογές γαλλικών εβραϊκών οικογενειών.

Από το 1947 έως το 1986, το κτήριο στέγαζε το Μουσείο του Ζε ντε Πομ, το οποίο φιλοξενούσε πολλά σημαντικά ιμπρεσιονιστικά έργα που από το 1986 μεταφέρθηκαν στο Μουσείο Ορσέ.

Από το 1989, το κτήριο ανακαινίσθηκε και έχει πλέον τρεις εκθεσιακούς χώρους, έναν σε κάθε όροφο. Η αίθουσα υποδοχής που προηγουμένως ήταν κλειστή μετατράπηκε σε ανοιχτό χώρο που μοιάζει με αίθριο και έχει πλημμυρίσει με φυσικό φως από τα μεγάλα παράθυρα, που επιτρέπουν τη θέα στους γειτονικούς κήπους του Κεραμεικού, την πλατεία Κονκόρντ και τον πύργο του Άιφελ. Ο τελευταίος όροφος διαθέτει μια σειρά από αίθουσες που φωτίζονται από φεγγίτες.

Το 1991, το Ζε ντε Πομ άνοιξε εκ νέου ως « Εθνική Πινακοθήκη Σύγχρονης τέχνης», με έκθεση αφιερωμένη στον Ζαν Ντυμπυφέ. Από το 2004 έχει αφιερωθεί αποκλειστικά στη σύγχρονη φωτογραφία και την τέχνη του βίντεο.

## Εξωτερικοί σύνδεσμοι
Η επίσημη σελίδα του μουσείου (γαλλικά, αγγλικά)

## Παραπομπές


Κατηγορία:Μουσεία στο Παρίσι
Κατηγορία:Ιστορικά μνημεία στη Γαλλία
Στήβεν Τόμπσον (συγγραφέας)

Ο **Στήβεν Τόμπσον** (γεννημένος το 1967), ο οποίος κάποιες φορές στις δουλειές του αναγράφεται ως **Στηβ Τόμπσον**, είναι Βρετανός θεατρικός συγγραφέας και σεναριογράφος.

Πριν αρχίσει να ασχολείται με τη συγγραφή, ήταν δάσκαλος μαθηματικών στο σχολείο Τίφιν. Παρακολούθησε μία σειρά μαθημάτων για θεατρικό σενάριο στη Βασιλική Ακαδημία Δραματικής Τέχνης (RADA), και το πρώτο του θεατρικό έργο, *Damages*, ανέβηκε το 2004 στο θέατρο Bush, κερδίζοντας το βραβείο Meyer-Whitworth στην κατηγορία του νέου συγγραφέα.

## Καριέρα
Το 2005, έγινε ένας Pearson συγγραφέας στο θέατρο Bush, όπου ανέβηκε επίσης το επόμενο έργο του, *Whipping It Up*. Το έργο του *Roaring Trade* ανέβηκε στο θέατρο Soho σε παραγωγή της εταιρίας Paines Plough. Τον Σεπτέμβριο του 2011, το έργο του *No Naughty Bits*, ανέβηκε στο θέατρο Hampstead.

Η πρώτη του δουλειά στην τηλεόραση ως σεναριογράφος ήταν στην ιατρική σαπουνόπερα *Doctors* το 2005. Από τότε, έχει δουλέψει ως σεναριογράφος σε αρκετές δημοφιλείς τηλεοπτικές σειρές, συμπεριλαμβανομένων των *Silk*, *Upstairs Downstairs*, *[[Doctor Who]]* και των τριών πρώτων κύκλων της σειράς *[[Sherlock (τηλεοπτική σειρά)|Sherlock]]* (τα δύο τελευταία σε συνεργασία με τον Στίβεν Μόφατ). Το 2016, δημιούργησε τη δραματική σειρά εποχής *Jericho*, αλλά τον Απρίλιο του 2016 το ITV επιβεβαίωσε πως η σειρά δε θα συνεχιζόταν για δεύτερο κύκλο.

Στις 3 Οκτωβρίου 2018, ανακοινώθηκε πως ο Τόμπσον θα συνεργαζόταν με τον Φρανκ Σπότνιτζ για τη δημιουργία ενός δράματος με θέμα τον Λεονάρντο ντα Βίντσι. Στις 17 Φεβρουαρίου 2019, αποκαλύφθηκε πως ο Τόμπσον εργαζόταν πάνω σε μία προσαρμογή του βιβλίου *[[Το Ρουνικό Σκήπτρο]]*, το τέταρτο βιβλίο της σειράς *Ιστορία του Ρουνικού Σκήπτρου* του Μάικλ Μούρκοκ, για το BBC. Στις 16 Αυγούστου της ίδιας χρονιάς, το BBC ανακοίνωσε πως θα μετέδιδε την προσαρμογή της δημοφιλούς σειράς βιβλίων του Φρανκ Ταλις, *Vienna Blood*, την οποία θα υπέγραφε ο Τόμπσον.

## Βιβλιογραφία
* *Damages*, Josef Weinberger Plays, 2004.
* *Whipping It Up*, Nick Hern Books, 2006.
* *Roaring Trade*, Nick Hern Books, 2009.
* *No Naughty Bits*, Nick Hern Books, 2011.

## Τηλεόραση (σενάριο)

## Παραπομπές


## Εξωτερικοί σύνδεσμοι
* 

Κατηγορία:Άγγλοι σεναριογράφοι
Κατηγορία:Άγγλοι θεατρικοί συγγραφείς
Μάγδα Καρίνα

Η **Μάγδα Καρίνα** (*Magdalena Karina Talamantes Descalzó*, 27 Ιουλίου 1966 -) είναι Μεξικανή ηθοποιός. 

Είναι κόρη της ηθοποιού και σκηνοθέτιδας Καρίνα Ντουπρές και εγγονή της ηθοποιού Μάγδα Γκουσμάν και του θεατρικού παραγωγού Χουλιάν Ντουπρές. Είναι θετή κόρη του ηθοποιού Κάρλος Ανσίρα.

Ξεκίνησε την ηθοποιία από μικρή ηλικία, ενώ το ντεμπούτο της στο θέατρο το έκανε σε ηλικία δεκαέξι ετών στην παράσταση *El soldadito de plomo*. Στην τηλεόραση εμφανίστηκε το 1982 στην τηλενουβέλα *Déjame vivir*.

Τα τελευταία χρόνια άλλαξε το όνομά της σε Καρίνα Ανσίρα, από τον θετό πατέρα της.

## Φιλμογραφία
**Déjame vivir* - 1982, ως Μερσέντες
**Amalia Batista* - 1983/84, ως Ίρις
**Guadalupe* - 1984, ως Ροσάριο "Τσάγιο" Περέιρα
**Cicatrices del alma* - 1986/87, ως Γκαμπριέλα
**Cuna de lobos* - 1987, ως Λουσέρο "Λουσερίτο" Εσπέχελ
**Rosa salvaje* - 1987/88, ως Ανχέλικα
**Dos vidas* - 1988, ως Ελοίσα
**El cristal empañado* - 1989, ως  Λουίσα
**Amor de nadie* - 1990/91, ως Ελίσα Ερνάντες
**Valeria y Maximiliano* - 1991/92, ως Νίδια Ράμος
**Mujer, casos de la vida real* - 1994/96 (2 επεισόδια)
**[[Το τραγούδι της αγάπης|Canción de amor]]* - 1996, ως Γιέσικα
**La antorcha encendida* - 1996, ως Μπριχίδα Αλμόντε
**Los hijos de nadie* - 1997, ως Γιολάντα (γκεστ εμφάνιση)
**Rencor apasionado* - 1998, ως Μαρίνα Ράνχελ
**[[Αυγή (τηλενουβέλα)|Alborada]]* - 2005, ως Σάρα ντε Οβιέδο (νεαρή), (γκεστ εμφάνιση)
**[[Η αμαρτία μου|Mi pecado]]* - 2009, ως Ντελφίνα "Φίνα" Σολίς
**[[Όταν ερωτεύομαι|Cuando me enamoro]]* - 2010/11, ως Μαρίτσα ντελ Ρίο/Μπλάνκα Οκάμπο/Ντομινίκ ντε λα Ριβέρα
**La rosa de Guadalupe* - 2011, ως Ρασάλμπα/Αουρόρα/Μίρτα/Σολεδάδ/Μερσέντες (4 επεισόδια)
**Dos hogares* - 2011/12, ως Αούρα (γκεστ εμφάνιση)
**[[Η Γυναίκα Καταιγίδα|La mujer del Vendaval]]* - 2012/13, ως Σαγράριο Αλδάμα ντε Ρέινα
**[[Η σκιά του παρελθόντος|La sombra del pasado]]* - 2014/15, ως Τερεσίνα "Τέρε" (γκεστ εμφάνιση)
**[[Ερωτευμένη με τον Ραμόν|Enamorándome de Ramón]]* - 2017, ως Ρέινα (γκεστ εμφάνιση)
**Tenías que ser tú* - 2018, ως Κοβαντόνγα (γκεστ εμφάνιση)
**Por amar sin ley* - 2018/19, ως Σόνια Ρέγες
**Lorenza* - 2019, ως Χουάνα Γκουαδαράμα (σειρά)

## Παραπομπές


## Εξωτερικοί Σύνδεσμοι

* 
* 

Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Αλφρέδο Μεχία

Ο **Αλφρέδο Αντόνιο Μεχία Εσκομπάρ** (*Alfredo Antonio Mejía Escobar*, γεννημένος στις 3 Απριλίου 1990) είναι Ονδουριανός ποδοσφαιριστής, ο οποίος αγωνίζεται ως αμυντικός μέσος για τον Λεβαδειακό. 

## Σταδιοδρομία σε συλλόγους
Ο Μεχία πέρασε από δοκιμαστικά στη Μονακό το 2009 και φημολογήθηκε ότι θα μετακινούταν στην Σιάτλ Σάουντερς, η οποία είχε στείλει ανιχνευτές ταλέντων στην Ονδούρα.

Ο Μεχία έκανε ένα πέρασμα από την αναπληρωματική ομάδα της Ουντινέζε, πριν ξεκινήσει την επαγγελματική σταδιοδρομία του από την Ρεάλ ΚΝ Εσπάνια, στην οποία αγωνίστηκε για δύο χρόνια. Εντάχθηκε στην ΦΚ Μοτάγουα για το πρωτάθλημα Clausura του 2012. 

Στη συνέχεια, αγωνίστηκε στις Κλουμπ Ντεπορτίβο Μαραθόν (2013-14 και 2016) και Πανθρακικό (2014-16).   

Στις 29 Ιανουαρίου 2016, η Ξάνθη ανακοίνωσε επίσημα την υπογραφή του Μεχία, ο οποίος είχε αποδεσμευτεί πρόσφατα από την ΚΝ Μαραθόν. 

Για τη σεζόν 2018-19, επέστρεψε στην πρώτη του ομάδα, την Ρεάλ ΚΝ Εσπάνια, από την οποία έφυγε με ελεύθερη μεταγραφή στην ισπανική Ποντεβέδρα ΚΦ στις 21 Αυγούστου 2019. 

Στις 16 Ιανουαρίου 2020, υπέγραψε συμβόλαιο με τον Λεβαδειακό της Σούπερ Λιγκ 2. 

## Διεθνής σταδιοδρομία
Ο Μεχία έπαιξε με τις «μικρές» Εθνικές της Ονδούρας στο Παγκόσμιο Κύπελλο U17 του 2007, στο Παγκόσμιο Κύπελλο U20 του 2009 και στους Θερινούς Ολυμπιακούς Αγώνες του 2012. 

Έκανε το ντεμπούτο του για την Εθνική Ονδούρας τον Ιανουάριο του 2011, σε έναν αγώνα του Κόπα Σεντροαμερικάνα 2011 εναντίον της Κόστα Ρίκα. Έχει εκπροσωπήσει τη χώρα του στο Κόπα Σεντροαμερικάνα 2011 και 2017, καθώς και στο ΚΟΝΚΑΚΑΦ Γκολντ Καπ 2011, 2015 και 2017. 

## Παραπομπές


## Εξωτερικοί σύνδεσμοι

* 
* Προφίλ στο Transfermarkt.com

Κατηγορία:Ονδουριανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ονδούρας U17
Κατηγορία:Ποδοσφαιριστές Εθνικής Ονδούρας U20
Κατηγορία:Ποδοσφαιριστές Εθνικής Ονδούρας Κ23
Κατηγορία:Ποδοσφαιριστές Εθνικής Ονδούρας
Κατηγορία:Ποδοσφαιριστές Κόπα Σεντροαμερικάνα 2011
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2011
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2015
Κατηγορία:Ποδοσφαιριστές Κόπα Σεντροαμερικάνα 2017
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2017
Κατηγορία:Ποδοσφαιριστές Ρεάλ ΚΝ Εσπάνια
Κατηγορία:Ποδοσφαιριστές Λίγκα Νασιονάλ Ονδούρας
Κατηγορία:Ποδοσφαιριστές ΦΚ Μοτάγουα
Κατηγορία:Ποδοσφαιριστές Κλαμπ Ντεπορτίβο Μαραθόν
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Ποντεβέδρα ΚΦ
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές στους Θερινούς Ολυμπιακούς Αγώνες 2012
Ραμίν Τζάβαντι

Ο **Ραμίν Τζάβαντι** (γερμανικά: *Ramin Djawadi*, προφορά: /rɒˈmiːn ˈdʒɑːvədi/, περσικά: رامین جوادی‎, 19 Ιουλίου 1974) είναι Γερμανός συνθέτης κυρίως του κινηματογράφου και τηλεόρασης. Οι πιο γνωστές του δουλείες έγιναν στην ταινία της Marvel, *[[Iron Man (ταινία)|Iron Man]]* (2008) και στην τηλεοπτική σειρά του HBO, *[[Game of Thrones]]*, οι οποίες υπήρξαν υποψήφιες για βραβείο Grammy το 2009 και το 2018 αντιστοίχως. 

Ο Τζάβαντι γεννήθηκε στη Δυτική Γερμανία, από Ιρανό πατέρα και Γερμανίδα μητέρα και σπούδασε στο Μουσικό Κολέγιο Μπέρκλι. Μετά την αποφοίτησή του, το 1998, ο  Χανς Ζίμμερ τον έφερε στο Χόλιγουντ, όπου και ξεκίνησε πρακτικά την καριέρα του. Άλλες γνωστές του δουλειές σε μουσική ταινιών έγιναν στις εξής ταινίες: *Clash of the Titans* (2010), *[[Pacific Rim (ταινία)|Pacific Rim]]* (2013), ** (2016) και *A Wrinkle in Time* (2018). Ενώ στην τηλεόραση, εκτός από την προαναφερθείσα σειρά, στο *[[Prison Break]]*, το *[[Person of Interest]]*, το *Jack Ryan* και το *[[Westworld (τηλεοπτική σειρά)|Westworld]]*.

Εκτός από τις τρεις υποψηφιότητες για Grammy, έχει κερδίσει δύο βραβεία Emmy, για τη δουλειά του στα επεισόδια του *Game of Thrones*, The Dragon and the Wolf, το 2008, και The Long Night, το 2019. Είναι παντρεμένος με την Τζένιφερ Χοκς, με την οποία έχει αποκτήσει δίδυμα.  Βάσει του ιδίου πάσχει από συναισθησία και όπως έχει πει: «*αυτό μπορεί να με κάνει να συσχετίζω τα χρώματα με τη μουσική και τη μουσική με τα χρώματα*», πράγμα που τον καθιστά ικανό να οπτιοκοποιεί τη μουσική.

## Παραπομπές


## Εξωτερικοί σύνδεσμοι
* 

Κατηγορία:Γερμανοί συνθέτες κλασικής μουσικής
Κατηγορία:Γερμανοί συνθέτες μουσικής ταινιών
Κατηγορία:Γερμανοί μουσικοί παραγωγοί
Κατηγορία:Συνθέτες μουσικής βιντεοπαιχνιδιών
Μητροπολίτης Σισανίου και Σιατίστης Αθανάσιος

Ο **Μητροπολίτης Σισανίου και Σιατίστης Αθανάσιος** (κατά κόσμον *Γιαννουσάς*, Αθήνα, 1971) είναι Έλληνας θεολόγος και επίσκοπος της Εκκλησίας της Ελλάδος.

## Βιογραφικά στοιχεία
Ο Μητροπολίτης Αθανάσιος γεννήθηκε στην Αθήνα το 1971. Σπούδασε στην Θεολογική Σχολή Αθηνών, από την οποία αποφοίτησε το 1993. Ακολούθησε μεταπτυχιακές σπουδές στον Ιστορικό Τομέα της Θεολογίας.

Το 1995 εκάρη μοναχός στην Ιερά Μονή Κοιμήσεως της Θεοτόκου Πεντέλης. Χειροτονήθηκε διάκονος το 1995, από τον Μητροπολίτη Κίτρους, Κατερίνης και Πλαταμώνος Αγαθόνικο, υπηρετώντας για ένα έτος στον Ιερό Ναό Αγίου Νικολάου οδού Αχαρνών. Από το 1996 εντάχθηκε στον Κλήρο της Ιεράς Μητροπόλεως Καστορίας. Το 1997 χειροτονήθηκε πρεσβύτερος και χειροθετήθηκε αμέσως αρχιμανδρίτης, από τον Μητροπολίτη Καστορίας Σεραφείμ, αναλαμβάνοντας καθήκοντα εφημερίου στον Ιερό Ναό Αγίου Γεωργίου της πόλης της Καστοριάς.

Το 1998, μετά από πρόταση του Μητροπολίτη Καστορίας Σεραφείμ, διορίστηκε από την Ιερά Σύνοδο της Εκκλησίας της Ελλάδος Πρω­το­σύγ­κελ­λος της Ι­ε­ράς Μη­τρο­πό­λεως Κα­στο­ρίας.

Το 2012 έλαβε το ο­φφί­κιο του Αρ­χι­μαν­δρί­τη του Οι­κου­με­νι­κού Θρό­νου από τον Οι­κου­με­νι­κό Πα­τρι­άρ­χη Βαρ­θο­λο­μαίο.

Στις 20 Μαρτίου 2019 εξελέγη Μητροπολίτης Σισανίου και Σιατίστης, από την Ιεραρχία της Ιεράς Συνόδου της Εκκλησίας της Ελλάδος, δίνοντας το Μικρό και το Μεγάλο Μήνυμα την ίδια ημέρα, στην Αίθουσα της Ιεραρχίας και το Καθολικό της Μονής Πετράκη αντίστοιχα. Στις 23 Μαρτίου 2019 χειροτονήθηκε στο Μητροπολιτικό Ναό Αθηνών από τον Αρχιεπίσκοπο Αθηνών Ιερώνυμο, συμπαραστατούμενο από 32 αρχιερείς της Εκκλησίας της Ελλάδος και του Πατριαρχείου Ιεροσολύμων. Ενθρονίστηκε στην πόλη της Σιάτιστας, στις 19 Απριλίου 2019, στον Ιερό Μητροπολιτικό Ναό Αγίου Δημητρίου Σιάτιστας.

## Παραπομπές


Κατηγορία:Μητροπολίτες Σισανίου και Σιατίστης
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Μαρία Αντωνία της Αυστρίας

Η **Μαρία Αντωνία** (γερμ. *Maria Antonia von Habsburg*, 18 Ιανουαρίου 1669 - 24 Δεκεμβρίου 1692) από τον Οίκο των Αψβούργων ήταν κόρη του Αρχιδούκα της Αυστρίας και Βασιλιά της Ουγγαρίας, Βοημίας & Γερμανίας και με τον γάμο της έγινε εκλέκτειρα της Βαυαρίας.

## Βιογραφία
Η *Μαρία Αντωνία Ιωσηφίνα Βενεδίκτη Ροζαλία Πετρονέλλα* ήταν η πρώτη κόρη και το δεύτερο παιδί (το μόνο επιζών τέκνο από τον 1ο γάμο) του Λεοπόλδου Α΄ της Αγίας Ρωμαϊκής Αυτοκρατορίας και της Μαργαρίτας Θηρεσίας των Αψβούργων, κόρης του Φιλίππου Δ΄ της Ισπανίας.

## Οικογένεια
Παντρεύτηκε το 1685 τον Μαξιμιλιανό Β΄ Εμμανουήλ της Βαυαρίας και απέκτησαν τέκνα.
* Λεοπόλδος Φερδινάνδος (22 - 25 Μαΐου 1689).
* Αντώνιος (19 Νοεμβρίου 1690), θνησιγενής.
* Ιωσήφ Φερδινάνδος (1692 - 1699).

## Πρόγονοι


## Πηγές
* Friedrich Weissensteiner: Liebeshimmel und Ehehöllen - Heyne Taschenbuchverlag 1999 - ISBN 3-453-17853-X

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Κατηγορία:Εκλέκτειρες της Βαυαρίας